
שלום רב,

                                    
הנדון: בקשה לקבלת מידע מכוח חוק חופש המידע, תשנ"ח 1998 – 
יועצת למנהל כללי – משרד הכלכלה והתעשייה
סימוכין: פנייתך מיום  7.6.20
ראשית , תודה על פנייתך בנושא שבנדון.
בבקשת המידע שהיגשת לנו, ביקשת לקבל מידע בנוגע  לתפקיד היועצת למנכ"ל משרדנו -  הכלכלה והתעשייה, כדלקמן:
1. תכולת העבודה המקצועית של תפקיד "יועצת למנכל משרד הכלכלה".
2. הקריטריונים לבחירה של התפקיד.
3. הליך הבחירה (מכרז /  משרת אמון / ועדת איתור).
4. הסעיף התקציבי ממנו משולם שכרה של יועצת למנכ"ל משרד הכלכלה.
5. חוזה העסקה של היועצת למנכ"ל משרד הכלכלה.
לאחר בירור הבקשה שבנדון אל מול היחידה המקצועית הרלוונטית, קרי אגף משאבי אנוש ובהתבסס על התייחסותה, להלן מענה המשרד:
1. תכולת התפקיד של יועצת למנכ"ל מפורטת בתיאור עיסוק מס' 51014026:  יועץ מנכ"ל / מוקבל מנכ"ל – מצ"ב.
2. הקריטריונים לבחירה בתפקיד מפורטים בהודעת נציבות שירות המדינה שעניינה: הודעת נציבות שירות המדינה - העסקת עובדים במשרות אמון בלשכות מנכ"לים – מצ"ב.
3. הליך הבחירה (מכרז /  משרת אמון / ועדת איתור) – המשרה הינה "משרת אמון" ובעל התפקיד מתמנה על ידי המנכ"ל.

4. הסעיף התקציבי ראשי של המשרה: 38700101.
5. חוזה העסקה של היועצת למנכ"ל – מצ"ב.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, נשמח להיות לך לעזר גם בעתיד.



בברכה
יוסי זולפן,
  הממונה על חוק חופש המידע
   משרד הכלכלה והתעשייה



























העתק: עו"ד אמל כולאב, הלשכה המשפטית 
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

